google/wiki40b huggingface dataset:
Lindholm slott

Lindholm slott lå i Bare herred ved Børringesjøen (svensk Börringesjöen),  i det sydvestlige Skåne som den gang var en del av Danmark.

Borganlegget

Borgen har ligget ute i våtmarken omgitt av en ytre vold og en voldgrav. Ringmuren synes knapt mere i landskapet men har ved arkeologiske undersøkelser vist seg å være oppimot 3,5 m tykk. Muren danner en firkant på 40 x 50 m. I den vestlige muren finnes rester av et porttårn, og i den norodøstlige hjørnet likeledes et senere tilføyet tårn. 
Mitt i borggården finnes restene etter kjernetårnet som måler 10 x 9,7 m med 2,1 m tykke murer. Ved Carl von Linnés besøk under sin skånske reise, skrev han at tårnet tidligere hadde stått til 30 alens høyde, hvilket svarer til ca. 18 m. Sammenlignet med andre liknende danske tårn fra middelalderen gjør høydeangivelsen rimelig.
Mot borggårdens sydmur lå salsbygningen som innvendig målte 7,1 x 34 m. Den har trolig hatt to etasjer. Litt av husets standard kan man fornemme i funnene av fargede glassruter, og med tanke på at huset innimellom har vært kongelige bosted, må man anta at komfort og luksus har vært tilstedeværende. I den stenbelagte borggården har det trolig vært flere mindre hus. En bakerovn som ble funnet nord for salsbygningen, har formentlig vært installert i et bakeri.

Historie

Myntfunn dokumenterer at Lindholm er oppført omkring 1300.  Byggherren var Erik Menved, og den sterke borgen var et ledd i denne krigerkonges maktpolitikk. 
Lindholm blir i 1339 gitt til kong Magnus Eriksson i forbindelse med kompliserte transaksjoner i det kongeløse Danmark etter Christoffer IIs død. Senere kom Lindholm og hele egnen til den danske krone, og slottet nevnes i den følgende tid som et av de vigtigste i Skåne, ikke minst på grunn av den sterke befestningen.
I 1395 brukte Margrethe 1. slottet til fredsforhandlinger med den avsatte kongen av Sverige Albrecht av Mecklenburg, som var blitt tvunget til å oppgi tronen til fordel for henne. Fredsforhandlingene varte i 16 dager og var så velbesøkt, at noen av deltakerne måtte overnatte i telt. Før forhandlingene hadde kong Albrecht og sønnen Erik sittet i fangenskap på Lindholm i nesten syv år, etter at han i 1389 hadde tapt slaget ved Falköping. Margrethe var under fangenskapet de facto regent av Sverige.   
Admiral Jens Holgersen Ulfstand hadde fra 1486 Lindholm slott i forlening, men i løpet av det 15. århundre mistet slottet sin betydning, og ble i det 16. århundre revet ned blant annet for å skaffe byggemateriale til Malmøhus. Borgstedet skal ha tjent som jaktslott frem til Christian IVs tid.   
Tett på slottsruinen på en halvøy i Børringesjøens nordlige del, ligger den såkalte Dronning Margrethe Vold, som er restene av en forhistorisk borg.
Gjærlås

En gjærlås er en konstruksjon som benyttes ved framstilling av vin eller øl eller i andre sammenhenger der gjærende væske skal isoleres fra omgivelsene. På vinballonger og beholdere for ølbrygging benyttes gjærlås for at gassen som dannes under gjæringen skal slippe ut av beholderen uten at luft får trenge inn.
En gjærlås er i prinsippet konstruert som en vannlås, utformet som en liggende S. Fylt med vann vil den hindre at luft eller gass strømmer fritt gjennom. Når gjæringen gjør at trykket i beholderen blir stort nok vil det imidlertid presse vannet opp, slik at gassen i beholderen slipper ut.
Gjærlåsen bidrar også til at man kan ha kontroll med gjæringen. Man merker at gjæringen er i gang ved at gjærgassen begynner å boble ut gjennom gjærlåsen. Man merker at gjæringsprosessen er ferdig når boblingen avtar. Noe av vannet i gjærlåsen kan fordampe underveis, og ved kraftig gjæring kan gassen dra med seg vann slik at det spruter ut. Noen ganger må derfor gjærlåsen etterfylles.
Tidligere ble gjærlåsene laget i glass, men etter hvert har det blitt vanlig med gjærlåser i plast. Tidligere brukte man også kork med hull for gjærlåsen. Nå brukes oftest gummihetter etter plastkapsler med gummipakninger.
Nanos

Utseende

Nokså små, brede, hvelvede, blanke, svarte, av og til metallisk fargede skarabider.

Utbredelse

Slekten er utbredt på Madagaskar.
Wilhelm Ljunggren

Familie

Han var sønn av  August Ljunggren og Lovise Johansen. Faren var hjulmaker, og hadde innvandret til Norge fra Sverige.
I 1950 giftet Wilhelm Ljunggren seg med Else Margrethe Aas (1911–1999).

Yrkesliv

Etter å ha tatt examen artium i 1925 og blitt cand.real. i 1931, var han lærer ved U. Pihls skole i Bergen fra 1932 til 1938. Samtidig drev han forskning sammen med Thoralf Skolem, som var ansatt ved Chr. Michelsens Institutt i perioden 1930–38. 
Wilhelm ble kreert dr.philos. i 1937 etter å ha levert doktorgradsavhandlingen «Einige Eigenschaften der Einheiten reeller quadratischer und rein-biquadratischer Zahlkörper» ved Universitetet i Oslo. Fra 1938 til 1948 arbeidet han som lektor ved Hegdehaugen skole i Oslo.
Etter å ha vært dosent i matematikk et halvår ved Universitetet i Oslo 1947–48, ble han i 1949 den første professor i matematikk ved det nye Universitetet i Bergen. I 1956 forlot han Universitetet i Bergen; hans etterfølger i professoratet var Ernst Sejersted Selmer.
Fra 1956 var Wilhelm Ljunggren professor i faget ren matematikk ved Universitetet i Oslo.
Han forsket på tallteori, mer spesifikt på diofantiske ligninger. Hans samlede artikler ble utgitt i 2003.
I 1948 ble han innvalgt i Det Norske Videnskaps-Akademi.
Wilhelm Ljunggren var en ivrig friluftsmann og skiløper. Han døde plutselig etter et møte om kvelden torsdag den 25. januar 1973.
Linje B (New Yorks undergrunnsbane)

Linje B (B Sixth Avenue Express) er en undergrunnslinje ved New Yorks undergrunnsbane. Den har fargen oransj på rutekart. Linjen betjener 45 stasjoner mellom Bedford Park Boulevard i The Bronx og Brighton Beach i Brooklyn.
Thomispa

Utseende

En ganske liten (2,6 - 2,9 millimeter), avlang, matt svart bladbille med matt bronseaktig metallglans, kroppen kledt med tynne pigger. Antennene er tynne, omtrent så lange som hode + pronotum, og består av 11 ledd. Pronotum har tre lange pigger på hver side. Dekkvingene er jevnbrede med tallrike, spisse pigger og 8 punktrader av grove punkter.

Levevis

Både larver og voksne lever på planter og eter fra dem. Denne arten lever på gress.

Utbredelse

Arten er bare kjent fra São Tomé og Príncipe.
Vitne i fare

Handling

Den nyutnevnte detektiven Mike Keagans (Tom Berenger) liv blir plutselig snudd på hodet når han får i oppdrag å beskytte den rike overklassekvinnen Claire Gregory, som har vært vitne til et brutalt mafiamord. Etterhvert blir Mike mer og mer betatt av Claire og det utvikler seg et forhold mellom dem. Mikes kone får greie på forholdet og forlanger at han må velge. Ting kompliseres ytterligere da en glipp i rettssystemet gjør at den misstenkte morderen løslates.
Unionen (Den amerikanske borgerkrigen)

Unionen er en betegnelse på Amerikas forente stater under den amerikanske borgerkrigen, som besto av de nordlige statene som ikke var med i Amerikas konfødererte stater. Unionen besto av 23 delstater i alt.
Før krigen hadde det vært vanlig å referere til hele landet som United States, De forente stater, og siden det var i nordstatene administrasjonen og størsteparten av befolkningen var ved Konføderasjonens avhopp, falt det naturlig at det var nordstatene som ble «Unionen».
Slaget ved Dorpat

Beleiringen

Kvelden den 4. juni 1704 dukket fortroppen til feltmarskalk Sjeremetev opp ved Dorpat, som var svakt befestet. Jordvollene omkring byen var ennå ikke ferdig. Festningen hadde 84 kanoner, 18 bombekastere, 6 haubitser og 16 mindre kanoner.
8. juni nådde den russiske hovedstyrken byen. Beleiringen ble gjennomført av fem dragonregiment med en total styrke på 4 975 mann, og seks infanteriregiment med i alt 5 702 mann. De førte med seg 55 kanoner og 159 artillerisoldater. Totalt hadde den russiske styrken over 21 000 mann. 
Russerne startet å bombardere festningen den 10. juni. De russiske batteriene ble satt ut på begge sider av elva Emajõgis (russisk Amovzji). 3. juli kom brått Peter den store til den russiske armeen og overtok i praksis kommandoen. 6. og 7. juli skjøt russerne mot den «Russiske porten» fra 24 kanoner og 11 bombekastere, og ødela tårnet over den.

Stormingen

Stormingen av festningen startet natten mellom 12. og 13. juli etter et massivt artilleriangrep, eller «ildfesten» som Peter den store kalte det. Gjennom hullet som hadde oppstått i muren, strømmet det russiske infanteriet inn og tok de viktigste festningsverkene. Til tross for den håpløse situasjonen, kjempet de svenske styrkene desperat, og de la først ned våpnene sine etter ti timers kamp. 
Som et hederstegn for motet garnisonen hadde vist, lot Peter den store de svenske soldatene få gå fri fra festningen. De fikk med seg en måneds forsyninger, og vogner til å transportere ut eiendelene sine. Offiserene fikk kårdene sine igjen. Deler av kapitulasjonsvilkårene ble derimot brutt av russerne. Sikkerhetsvaktene for deler av de svenske troppene plyndret svenskene for alt de eiet, slik at «de til slutt bare stod igjen i skjortene».

Ettervirkning

Under stormingen tapte russerne 700 mann, mens svenskene tapte omkring 2 000 soldater. Dette var ganske dyrekjøpt for svenskene som under en lang krig hadde vunnet store seirer mot en langt større russisk arme enn dette. Tsaren forlot Dorpat og å fortsette til beleiringen av Narva.
Janove Ottesens diskografi

Janove Ottesens diskografi er en oversikt over Janove Ottesens plateutgivelser fra 1994.
Status-6 - havgående kjernefysisk torpedo

Status-6, også kjent som Kanyon, skal være en kjernefysisk havgående torpedo som enten er utviklet eller blir utviklet av Russland. Den skal angivelig være i stand til å levere en termonukleær koboltbombe på opp til 100 megatonn mot en fiendes havner og kystnære byer. «Kanyon» er navnet gitt til denne av CIA.

Drift

Status-6 våpen er utformet for å skape en tsunami-bølge opp til 500 meter (1 600 ft), noe som vil radioaktivt smitte et stort område langs en kyst med Kobolt-60, så vel som å være immune mot anti-missile defense system som til dømes anti-ballistiske missil, laservåpen, og railguns som kan deaktivere en ICBM eller en SLBM.
Det finns to potensielle ubåter som  kan frakte med seg Status-6 eksternt, Prosjektet 09852 Oscar-klasse ubåt Belgorod, og Prosjektet 09851 Yasen-klasse ubåt Khabarovsk. Dette er nye båter som ble kjølstrekte i 2012 og 2014, henholdsvis.
Status 6 ser ut til å være et skremmende våpen som siste utvei i en krig. Det ser ut til å være en torpedo-forma robot eller mini-ubåt som kan reise i en fart på 185 kilometer per time (100 kn). Nyere informasjon tyder på en toppfart på  bare 100 kilometer per time (54 kn),  og en maksimal dybde på 1 000 meter. "Undervannsdronen" er dekt til av stealth-teknologi for å kunne vike unna akustiske sporingsenheter. Størrelsen ser ut til å være 1,6 meter i diameter, og 24 meter lang. Stridshodet som er vist i de tegna figurene er en sylinder på 1,5 meter i diameter med 4 meter i lengde, noe som gir eit volum på 7 kubikkmeter. Samanlignet dette til volum av andre store atomvåpen viser at sprengkraften er minst flere titalls megatonn, trolig i samsvar med tidlegere rapportar.

Historie

Den første offentlege rapporten om Kanyon kom i September 2015 og siterte Pentagonkjelder. Den 10. november viser den russiske TV-stasjonen NTV ved et "mistak" et dokument i handa på ein russisk general under en militærbrif, der presidenten i Russland Vladimir Putin talte om amerikanske planar om defensive raketter. Det var debatt etterpå på om dette var en advarsel til vesten.
Et Pentagon-utkast av "Nuclear Posture Review rapport" lekte ut i januar 2018, sa at Status-6 var under utvikling.
Enigro

Samarbeide med Towah

Selskapet Towah Group Ltd. samarbeidet med Enigro ved å tilby medlemmene betalingskort registrert i banken Newcastle Building Society. Styreleder her er Tor Anders Petterøe, som har bakgrunn fra pyramidespillet World Games Inc..

Kontroverser

Bare kort tid etter lansering av selskapet dukket de første anklagene om pyramidespill opp. Thorsen har selv bakgrunn fra pyramideselskaper som World Wide Alliance, T5PC, World Games Inc. og PlexPay. Lotteritilsynet har ikke trukket noen fullverdig konklusjon om selskapet, men har likevel advart mot selskapet. De har uttalt: «Etter å ha gjort en foreløpig vurdering av Enigro, er Lotteritilsynet av den oppfatning at selskapet har klare likhetstrekk med ulovlig pyramidespill.»
I april 2010 fikk selskapet oppmerksomhet etter at finansmyndighetene i Slovenia sendte ut en advarsel mot Unaico der de slo fast at dette selskapet ikke hadde autorisasjon til å tilby sine tjenester i Slovenia. Tilsvarende advarsel er utstedt av myndighetene i Østerrike  og Sverige .
I oktober 2010 kom selskapet Deloitte med en pressemelding der det ble benektet ethvert samarbeid med Unaico. Dette fordi det i markedsføringen av Unaico og Sitetalk ble fremsatt påstander om at Deloitte var med på å hjelpe Unaico ifm. børsnotering.
I-investorclub står også på Finanstilsynets liste over selskaper det advares mot å investere penger i. De har uttalt: «Finanstilsynet gjør oppmerksom på at I-investorclub Ltd. ikke har godkjennelse til å yte investeringstjenester i Norge, og foretaket har derfor ikke nødvendig godkjennelse i henhold til norsk lov.» Selskapet er dermed også på internasjonale varslingslister.
Både pakistanske og kinesiske myndigheter har gitt sine innbyggere offisielle advarsler mot å involvere seg med Unaico, og omtaler selskapet som et illegalt pyramidespill og svindel.
Baisha Li

Baisha (kinesisk: 白沙黎族自治县; pinyin: Báishā lízú Zìzhìxiàn) er et autonomt fylke i den kinesiske provinsen Hainan. Den er umiddelbart underlagt provinsen.
Befolkningen var på 176 377 innbyggere i 1999.
Paralympiske sommerleker 1964

Paralympiske sommerleker 1964. Paralympics ble arrangert for andre gang i 1964 i Tokyo i Japan. Lekene ble avviklet mellom 3. og 12. november. 375 utøvere fra 21 nasjoner deltok og det ble konkurrert i 144 øvelser.
Tomas Kral

Karriere

Kral debuterte internasjonalt ved EM i boccia 2005 i portugisiske Póvoa de Varzim. Der kom han på 25.-plass i den individuelle konkurransen. Året etter deltok han ved VM i boccia 2006 i Rio de Janeiro, der han kom på 21.-plass. Her kom Slovakia på 8.-plass i lagkonkurransen. Han kom på 33.-plass ved World cup i boccia 2007, og i 2007 var han rangert som nummer 24 i verden i klassen BC2.
Ved EM i boccia 2009 kom han på 5.-plass, etter tap 2-3 for spanske Manuel Martín i kvartfinalen. Slovakia endte på 8.-plass i lagkonkurransen i dette mesterskapet. Han kom på 4.-plass ved VM i boccia 2010, etter å ha tapt 3-5 for canadiske Adam Dukovich i bronsefinalen. I lagkonkurransen kom Slovakia på 18.-plass. Etter sølv ved Europacupen 2011, der Dan Bentley vant finalen, og 21.-plass ved Verdenscupen 2011 lå han på 6.-plass på verdensrankingen ved utgangen av 2011.
Ved Paralympiske sommerleker 2012 i London deltok han i den individuelle konkurransen. Her ble han imidlertid slått ut av Frantisek Serbus i 1/16-finalen.
Rogne

Rogne er ei bygd på østsiden av Volbufjorden i Øystre Slidre kommune i Oppland. I bygda ligger Rogne kirke fra 1857. Øst for Rogne ligger Valdres skiferbrud, hvor det har vært drift i over 250 år. Det er reist et minnesmerke over skiferarbeiderne i bygda, laget av billedhoggeren Gunnar Rørhus. Fylkesvei 51 går gjennom Rogne. Rogne skule ligger også i denne bygda.
Epidemic

Epidemic er en dansk drama og skrekkfilm fra 1987. Den er en av den anerkjente regissøren Lars von Triers tidligste langfilmer, og er del 2 i Triers Europa-trilogi (Forbrytelsens Element, Epidemic og Europa).

Handling

Filmens handling er difus og vanskelig å forklare. I all hovedsak er det en metafilm om to manusforfattere (spilt av Trier og Niels Vørsel, som faktisk også er manusforfattere i den eksisterende filmen). Forfatterne arbeider med et filmmanus (som også heter "Epidemic"). Ut over det havner de i en rekke enkeltsituasjoner, mens vi ser parallellklipp fra den planlagte filmen deres.
Horacio Carochi

Horacio Carochi (født 1586 i Firenze, død 1666 i Tepotzotlán) var jesuittprest og grammatiker. Han ble født i Firenze i Italia og døde i Mexico. Han er mest kjent for sin grammatikk for nahuatl, Arte de la lengua mexicana con la declaración de los adverbios della.

Liv og virke

Carochi dro fra Firenze til Roma og trådte der inn i jesuittordenen. Fra Roma ble han sendt til den nye verden, til visekongedømmet Ny Spania. Der fullførte han sine studier i filosofi og teologi og ble presteviet i 1609. Så studerte han indianske språk ved Colegio de Tepotzotlán under en indiansk lærer (språket otomí) og padre Antonio del Rincón (nahuatl, som var en mestis av den texcocanske adel. 
Pater Horacio Carochi ble selv en ledende autoritet på nahuatl og otomí.
Han var venn av biskop og senere visekonge av Ny-Spania, Juan de Palafox y Mendoza (1600–1659).
Carl Huitfeldt

Bladkompaniet

Fra 1936 til 1940 var han eier og direktør for Bladkompaniet. Han var også samtidig redaktør for Vår tid som ble utgitt av Bladkompaniet. I februar 1940 ble han presseattache ved den norske ambassaden i Paris. Han dro så til Storbritannia der han var medarbeider ved regjeringens informasjonskontor i London fra 1940 til 1944. Etter at Frankrike ble fritt var han igjen presseattache i Paris og Alger.
Han var far til Tønne Huitfeldt og Claus Huitfeldt.
Shun Hing Square

Shun Hing Square er en skyskraper som ligger i Shenzhen i Kina. Byggingen tok til i 1993 og sluttet i 1996. Bygget er 384 meter høyt og har 69 etasjer.
Bygget er det høyeste stålbygget i Kina og inneholder kontorer, leiligheter og en fem etasjers shoppingarkade.
I byggeperioden ble det bygget hele fire etasjer på ni dager.
Shun Hing Square var den høyeste bygningen i Kina helt frem til 1997, da sto CITIC Plaza ferdig.
Hemmesta

Hemmesta er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 5 240 innbyggere.
Hemmesta ligger på vestsiden av øya Värmdö, cirka sju kilometer øst for kommunesenteret Gustavsberg. Tettstedet har et lite sentrum bestående av endel butikker og serveringssteder. Det finnes også en aktiv friidrettsforening i Hemmesta.
NM i bryting 1980

NM i bryting 1980 ble arrangert i Kristiansund 22.-23. mars. Arrangør var Kristiansund Atletklubb. Kongepokalen ble vunnet av Einar Gundersen.
Reichsführer-SS

Reichsführer-SS («Riksfører-SS») var embetstittel innen Schutzstaffel (SS) mellom 1925 og 1945. Fra 1929 fungerte den også som en militær grad, og med unntak av en kort periode i 1933–1934 var det den høyeste grad i organisasjonen.
Tittelen ble først innført i 1926 av Joseph Berchtold. Hans forgjenger Julius Schreck hadde ikke benyttet den, men fikk den tildelt med tilbakevirkende kraft senere. I 1929 ble Heinrich Himmler utnevnt til Reichsführer-SS, og han begynte da å bruke tittelen også som gradsbenevnelse. Hans egentlige grad da han ble utnevnt var SA-Oberführer. I 1934 ble denne ordningen offisielt innført, etter de lange knivers natt.
Som grad ble den regnet som likeverdig med en generalfeltmarskalk i Wehrmacht.
Språkatlas

Språkatlas eller språkkart er kart som viser enten utbredelsesområdene for forskjellige språk eller dialekter, eller utbredelsen av ord og språklige fenomener, særlig innenfor området til et hovedspråk. Språkatlas kartlegger gjerne ord og ordformer (ordatlas) eller viktige trekk fra lyd- og formlære med mer. Noen språkatlas tar opp begge emner.
Sentralt venekateter

Et sentralt venekateter (CVK) er et kateter plassert i en stor vene i halsen, brystet eller lysken. CVK settes inn av en lege når pasienten trenger mer intensiv kardiovaskulær overvåkning, for bedre oversikt over væskestatusen, og for å kunne bedre bruke intravenøse legemidler eller væsker. De mest vanlig brukte venene å legge inn CVK er vena jugularis interna, vena subclavia og vena femoralis, mens et perifert venekateter som regel settes i hendene eller armene. Ved innlegging av CVK brukes som regel Seldingerteknikken.

Beskrivelse

Avhengig av bruksområde har kateteret mellom ett og fem lumen. Det holdes normalt på plass av en sutur eller agraff og en okklusiv bandasje. Jevnlig gjennomskylling med fysiologisk saltvann og/eller heparinoppløsning holder kateteret åpent og forebygger infeksjon.
Legering

Smeltepunkt

Mens rene metaller vil ha et klart definert smeltepunkt, vil legeringer vanligvis ha et smelteområde hvor materialet er en blanding av fast og flytende fase. Temperaturen hvor smelting begynner kalles solidus og temperaturen hvor smeltingen er komplett kalles liquidus. I enkelte tilfeller kan man imidlertid ha legeringer med et definert smeltepunkt, disse legeringene kalles eutektiske.

Navn på legeringer

I enkelte tilfeller vil man ha egne navn på legeringer, slik som for amalgam, bronse eller messing. I andre tilfeller vil grunnmaterialet være utgangspunkt for navnet, man snakker da om aluminiumlegeringer, magnesiumlegeringer eller sinklegeringer.
Donacia simplex

Utseende

Donacia simplex er mellom 7-8 mm lang. Kroppen er langsmal og ikke så oval som bladbillene ofte er.  Den er metallisk farget i ulike nyanser av messing- og bronsefarge.  Dekkvingene har tydelig punktur, ordnet i langsgående rekker. Halskjoldet har en finere punktur.  Bakkroppen smalner bakover. Hodet er fremover-rettet. Beina er mørkere i en blå svart farge og forholdsvis lange.

Levevis

Både larvene og de voksne (imago) billene finnes nær ferskvann hvor de lever av å spise blad på næringsplanten. Larvene lever under vannoverflaten. De voksne er særlig aktive i solskinn.
Donacia simplex tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Boganiidae

Utseende

Små (2-3 millimeter), rødlige eller brunlige biller. Utseendemessig ligner de sterkt på familien Cryptophagidae, men antennene er mindre tydelig kølleformede.

Økologi

Den australske arten Boganium armstrongi er trolig knyttet til døde stammer av eukalyptus, og er også funnet i trekronene på eukalyptus-trær.
It Won't Be Long

Teksten

Teksens jeg lengter etter en person som har forlatt vedkommende. Omtrent en måned etter at hans mor døde 15. juli 1958, ble Lennon kjæreste med Telma McGough og deres forhold varte fram til påsken 1959. McGough hevdet at de sanger hvor Lennon uttrykket lengsel etter en (eller flere) person som har forlatt ham, ikke nødvendigvis var lengsler etter en kjæreste, men heller hans foreldre som hver for seg forlot ham i barndommen. Ellers inneholder teksten ordspillet: it won't be long til I belong to you.

Innspilling

«It Won't Be Long» ble innspilt 30. juli 1963 i Abbey Road Studios. De forsøkte seg på ti tagninger, men måtte avbryte arbeidet siden de skulle spille inn et Saturday Club program for BBC radio. Tilbake i Abbey Road spilte de inn tagning 11 – 17, hvorav de fikk til den siste bra; men ikke mot slutten av sangen. Derfor lot de være å spille låta i sin helhet på tagning 18 – 21; de spilte bare fra og med det punkt hvor foregående forsøk ikke ble tilfredsstillende. Derfor ble produsent George Martin og hans stab, nødt til å klippe sammen starten av tagning 17 med 21. Dette gjorde de 21. august 1963. Koblingspunktet inntreffer etter all sannsynligvis 1:08 inn i sangen.
Picsearch

Picsearch Bildesøk er en søkemotor for bilder. Picsearch har lagret mer en 1 700 millioner forminskede versjoner av bilder på sine PC-er som søkemotoren søker i.